Alati, kui lemmiksari kaotab ühe originaalosatäitja, kaob kildhaaval ka minu huvi. Näiteks puhkuse ajal üle hulga aja "Kodus ja võõrsil" vaatama juhtudes ehmusin, et tuttavaist nägudest olid alles vaid Sally, Colleen, Alf ja Morag. Polnud tõesti ammu vaadanud - ja  minu jaoks ei olegi see enam seesama vana hea sari, millega sai end lapsepõlves harjutatud. Liiga võõraks jäänud kõik. Sama lugu "Vaprate ja ilusatega", mida parema puudumisel teismeeas fännasin (sellest uskumatust müsteeriumist nagu see Surematu Kaštšei kuulsusega sari kirjutan ühel päeval pikema följetoni - puhkuse ajal sai end sellega tublisti lõbustatud).